Euroopa Parlamendi viimases, 21. mai 2008. aasta resolutsioonis komisjoni  aruande kohta, milles käsitletakse Türgi edusamme 2007. aastal, korratakse, et ühinemisläbirääkimised on oma iseloomult lahtise tulemusega protsess, ning rõhutatakse, et ajakohastamine on eelkõige Türgi enda huvides. Lisaks märgitakse, et edasine viivitamine reformikavadega kahjustaks tõsiselt läbirääkimiste kulgu. Parlamendiliikmed lisavad, et uus põhiseadus on ainus viis, millega valitsus saab tagada riigi ja religiooni eraldatuse, ning et kõnealusesse protsessi tuleb kaasata kõik kodanikuühiskonna esindajad.  Uue põhiseadusega tuleks ka tagada sooline võrdõiguslikkus ja uuesti kinnitada naiste inimõigusi kui üksikisiku õigusi.